b'\n_START_ARTICLE_\nFor\xc3\xa7ant radiatiu\n_START_PARAGRAPH_\nEn la ci\xc3\xa8ncia del clima, el for\xc3\xa7ant radiatiu \xc3\xa9s (aproximadament) definit com el canvi de la irradi\xc3\xa0ncia neta en la tropopausa. "La irradi\xc3\xa0ncia neta" \xc3\xa9s la difer\xc3\xa8ncia entre l\'energia de la radiaci\xc3\xb3 entrant i l\'energia de radiaci\xc3\xb3 sortint en un sistema de clima donat i es mesura en Vats per m\xc2\xb2. El canvi es computa sobre la base de valors "impertorbats"; en el cas del GIECC les mesures fan servir com a base l\'any 1750. Un for\xc3\xa7ant positiu (m\xc3\xa9s energia entrant) tendeix a escalfar el sistema, mentre que un for\xc3\xa7ant negatiu (m\xc3\xa9s energia sortint) tendeix a refredar-lo. Les fonts possibles del for\xc3\xa7ant radiatiu s\xc3\xb3n canvis en la insolaci\xc3\xb3 (radiaci\xc3\xb3 solar incident), o els efectes de les variacions en la quantitat de gasos radiativament actius presents. Com que el Grup Intergovernamental d\'Experts sobre el Canvi Clim\xc3\xa0tic (GIECC) avalua regularment el for\xc3\xa7ant radiatiu, hi ha tamb\xc3\xa9 una definici\xc3\xb3 t\xc3\xa8cnica m\xc3\xa9s espec\xc3\xadfica - vegi secci\xc3\xb3 "GIECC \xc3\xbas"\n_START_SECTION_\nBalan\xc3\xa7 de radiaci\xc3\xb3\n_START_PARAGRAPH_\nL\'energia que afecta el clima de la Terra ve b\xc3\xa0sicament del Sol. El planeta i la seva atmosfera reflecteixen una part de la llum visible i n\'absorbeixen la resta, mentre que reemeten cap a l\'espai l\'energia en forma de radiaci\xc3\xb3 infraroja d\'ona llarga. L\'equilibri entre l\'energia absorbida i emesa determina la temperatura mitjana. Degut a l\'exist\xc3\xa8ncia d\'una atmosfera amb gasos d\'efecte hivernacle que absorbeixen la radiaci\xc3\xb3 infraroja emesa pel planeta i que en canvi s\xc3\xb3n transparents a la radiaci\xc3\xb3 visible, la superf\xc3\xadcie planet\xc3\xa0ria \xc3\xa9s m\xc3\xa9s calenta del que ho seria en el cas que aquest efecte no exist\xc3\xads._NEWLINE_En el cas concret de la Terra aquest efecte provoca un augment de la temperatura mitjana de 33\xc2\xa0\xc2\xb0C , fins a arribar a 14\xc2\xa0\xc2\xb0C._NEWLINE_El balan\xc3\xa7 de radiaci\xc3\xb3 pot ser canviat per factors com poden ser la intensitat d\'energia solar; modificacions de l\'albedo provocats per variacions en els n\xc3\xbavols, aerosols, vegetaci\xc3\xb3, coberta de neu, etc.; i canvis en la composici\xc3\xb3 dels gasos atmosf\xc3\xa8rics. Qualsevol d\'aquestes alteracions \xc3\xa9s un for\xc3\xa7ant radiatiu, i d\xc3\xb3na lloc a un nou balan\xc3\xa7. Al m\xc3\xb3n real aix\xc3\xb2 passa cont\xc3\xadnuament mentre la llum solar arriba a la superf\xc3\xadcie, es formen els n\xc3\xbavols i els aerosols, les concentracions de gasos atmosf\xc3\xa8rics varien, i les estacions canvien la vegetaci\xc3\xb3 i la superf\xc3\xadcie terrestre.\n_START_SECTION_\nExemples de c\xc3\xa0lcul del for\xc3\xa7ant radiatiu\n_START_PARAGRAPH_\nEl for\xc3\xa7ant radiatiu (mesurat en Watts per m\xc2\xb2) es calcula de maneres diferents per a components diferents. Per el cas d\'un canvi en la irradi\xc3\xa0ncia solar, el for\xc3\xa7ant radiatiu \xc3\xa9s el canvi en la constant solar dividida per 4 i multiplicada per 0,7 per tenir en compte la geometria de l\'esfera i la quantitat de llum solar reflectida. Per a un gas hivernacle, com el di\xc3\xb2xid de carboni,els codis de transfer\xc3\xa8ncia radiativa que examinen cada l\xc3\xadnia espectral per a condicions atmosf\xc3\xa8riques es poden utilitzar per comptar el canvi \xce\x94F com a funci\xc3\xb3 del canvi en la concentraci\xc3\xb3. Aquests c\xc3\xa0lculs es poden sovint simplificar en una formulaci\xc3\xb3 algebraica que \xc3\xa9s espec\xc3\xadfica d\'aquell gas._NEWLINE_Per exemple, l\'expressi\xc3\xb3 simplificada per a l\'aproximaci\xc3\xb3 de primer ordre del di\xc3\xb2xid de carboni \xc3\xa9s:_NEWLINE_on C \xc3\xa9s la concentraci\xc3\xb3 de CO\xe2\x82\x82 en parts per mili\xc3\xb3 en volum i C\xe2\x82\x80 \xc3\xa9s la concentraci\xc3\xb3 de refer\xc3\xa8ncia (Myhre, i cols. 1998). La relaci\xc3\xb3 entre el di\xc3\xb2xid de carboni i el for\xc3\xa7ant radiatiu \xc3\xa9s logar\xc3\xadtmica de manera que les concentracions augmentades tenen un efecte d\'escalfament progressivament m\xc3\xa9s petit._NEWLINE_En el tercer informe d\'avaluaci\xc3\xb3 del GIECC es poden trobar f\xc3\xb3rmules per a altres gasos hivernacle com el met\xc3\xa0, \xc3\xb2xid nitr\xc3\xb3s o els CFCs.\n_START_SECTION_\nMesures relacionades\n_START_PARAGRAPH_\nEl for\xc3\xa7ant radiatiu est\xc3\xa0 pensat com una manera \xc3\xbatil de comparar les diferents causes de pertorbacions en el sistema clim\xc3\xa0tic. Tanmateix es poden construir altres eines per al mateix prop\xc3\xb2sit: per exemple,Shine et al, An alternative to radiative forcing for estimating the relative importance of climate change mechanisms (Una alternativa al for\xc3\xa7ant radiatiu per calcular la import\xc3\xa0ncia relativa dels mecanismes del canvi clim\xc3\xa0tic), GEOPHYSICAL RESEARCH LETTERS, 2003 ens diuen "....els experiments recents indiquen que per a canvis en l\'absorbi\xc3\xb3 per part dels aerosols i de l\'oz\xc3\xb3, la capacitar predictiva del for\xc3\xa7ant radiatiu \xc3\xa9s molt pitjor... proposem una alternativa, \'el for\xc3\xa7ant de troposfera i estratosfera ajustada\'. Presentem c\xc3\xa0lculs d\'un model clim\xc3\xa0tic globals (GCM) que mostren que \xc3\xa9s un predictor significativament m\xc3\xa9s fiable del canvi de temperatura superficial en aquest GCM que el for\xc3\xa7ant radiatiu. \xc3\x89s un candidat per complementar for\xc3\xa7ant radiatiu un m\xc3\xa8tric per comparar mecanismes diferents... " En aquesta citaci\xc3\xb3, la paraula "predicible" pot estar confonent: es refereix a l\'habilitat de l\'eina per ajudar a explicar la resposta, no a l\'habilitat del GCMs per preveure el canvi clim\xc3\xa0tic.'